แบงก์โน้ตส์
โดนสหภาพพนักงานสำนักงานสลากกินแบ่งรัฐบาล ยกขบวนมาขู่ถึงหน้ากระทรวงการคลัง
2 พ.ค. 2555

กลัวไม่ออก
โดนสหภาพพนักงานสำนักงานสลากกินแบ่งรัฐบาล ยกขบวนมาขู่ถึงหน้ากระทรวงการคลัง ประท้วงท่านปลัดตุ้ม อารีพงศ์ ภู่ชอุ่ม ประธานกรรมการสำนักงานสลากฯ ที่สั่งให้เลิกจ้างสมชาติ วงศ์วัฒนศานต์ ผู้อำนวยการสำนักงานสลากฯ ในข้อหาปฏิบัติตนไม่เหมาะสมกับตำแหน่งในหลายๆ ด้าน 




สหภาพสลากฯ ยังประท้วงไปถึง ทนุศักดิ์ เล็กอุทัย รมช.คลัง ในฐานะที่กำกับดูแลสำนักงานสลากฯ ยื่นคำขาด ถ้าไม่แก้ไข หวยงวดนี้ไม่ออก
เรื่องหวยไม่ออกนี่เรื่องใหญ่ จะไปดับความหวังของชาวบ้านคงไม่ได้
ว่าแล้วทั่นทนุศักดิ์ ก็เตรียมตัวที่จะเดินทางไปยังสำนักงานสลากฯ เพื่อไปชมการออกรางวัลสลากกินแบ่งรัฐบาล งวดประจำวันที่ 2 พ.ค. 
นัยว่าเป็นการให้กำลังใจพนักงานและผู้บริหารสำนักงานสลากฯ จะเป็นเพราะกลัวหวยไม่ออกหรือให้กำลังใจ พรุ่งนี้ได้รู้กันว่าหวยจะออกเลขท้ายรถนายกฯ ปูอีกหรือเปล่า